I 1978 beslutter en af dansk erhvervslivs absolutte spidser, Johannes Petersen, at satse stort på USA, hvor det er nærmest er ukendt at sove med dyner.

Den godt 50-årige direktør med de buskede øjenbryn har på det tidspunkt stået i spidsen for dynegiganten Nordisk Fjer i ni år, da han sætter gang i en ekspansion, der skal vise sig skæbnesvanger.

Satsningen i USA giver straks underskud, og på kort tid gør det stort indhug i virksomhedens pengekasse. Petersen fortsætter ufortrødent udvidelsen og bygger nye fabrikker i USA, Japan og Australien.